Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 4/1999. (II. 1.) OM rendelethez
Paragraph Index: 437

6. Az ismeretek ellenőrzési rendszere, az ellenőrzés formái Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati minősítések megszerzéséből, vizsgákból, gyakorlatok elvégzéséből, szakdolgozat elkészítéséből, valamint záróvizsga letételéből tevődik össze. A minősítésben a kollokvium, a szigorlat, a szakdolgozat és a zárógyakorlat ötfokozatú, a gyakorlatok minősítése háromfokozatú. 6.1. Kötelező szigorlat Két komplex szigorlat letétele kötelező: — úszásoktatási alapismeretek, egészségesek úszásoktatása, — úszásoktatás és vízi mozgásnevelés sérülésspecifikus sajátosságai. 6.2. A szakdolgozat Olyan írásbeli dolgozat, amely a rehabilitációs úszásoktatás elméleti vagy gyakorlati területeivel összefüggő témában készült, s tanúsítja, hogy a hallgató tanulmányaira támaszkodva, illetve a vonatkozó szakirodalom és gyakorlati vagy empirikus vizsgálati tapasztalatai feldolgozásával önállóan képes a tanult ismeretanyag alkotó alkalmazására. 6.3. A záróvizsga 6.3.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése, — bírálattal elfogadott szakdolgozat, — zárógyakorlat, melynek keretében a hallgató egy sérült gyermek vagy felnőtt életkorának és speciális szükségleteinek megfelelő esettanulmányban mutatja be az úszásoktatási vagy vízinevelési rehabilitációs folyamat gyakorlati tennivalóit, illetve válaszol a feltett elméleti kérdésekre. 6.3.2. A záróvizsga részei: — a szakdolgozat megvédése, — a képzés témaköreit átfogó komplex szóbeli vizsga, különös tekintettel a tanultak gyakorlati alkalmazására. 6.3.3. A záróvizsga eredménye A zárófoglalkozás érdemjegye, a szakdolgozat és védése alapján kapott érdemjegy és a szóbeli záróvizsgán nyújtott teljesítmény érdemjegye alapján számított átlag, ötfokozatú jeggyel kifejezve. Az oktatási miniszter 5/1999. (II. 1.) OM rendelete a hallássérült gyermekek korai fejlesztésének gyógypedagógiája szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes